Komisijos reglamentas (EEB) Nr. 3985/87
1987 m. gruodžio 22 d.
iš dalies keičiantis Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1], ypač į jo 9 straipsnį,
kadangi Reglamentas (EEB) Nr. 2658/87 nustatė prekių nomenklatūrą (toliau - Kombinuotoji nomenklatūra (KN)) siekiant, kad tuo pačiu metu būtų laikomasi ir bendrojo muitų tarifo, ir Bendrijos išorinės prekybos statistikos reikalavimų;
kadangi tam tikri reglamentai dėl bendro žemės ūkio rinkų organizavimo numato įtraukti tarifų nomenklatūrą pagal jų taikymą į Kombinuotąją nomenklatūrą; kadangi, jei reikia, jie iš dalies pakeičia muitus; kadangi dėl to yra tikslinga įtraukti į šį reglamentą visus pakeitimus, padarytus pagal bendrą žemės ūkio politiką priimtais reglamentais;
kadangi 1987 m. lapkričio 24 d. Taryba nusprendė dėl sutartinių muitų normų, taikytinų tam tikriems produktams, nurodytiems Kombinuotosios nomenklatūros 85 skirsnyje; kadangi yra tikslinga įtraukti tas normas į Kombinuotąją nomenklatūrą;
kadangi siekiant užtikrinti vieningą Kombinuotosios nomenklatūros interpretavimą ir taikymą, yra tikslinga paaiškinti tam tikrų tos nomenklatūros XI skyriuje naudojamų terminų prasmę papildomai įrašant tris pastabas;
kadangi siekiant pagerinti Kombinuotosios nomenklatūros formuluotę reikia kai kur iš dalies pakeisti tekstą;
kadangi šiame reglamente numatomos priemonės atitinka Muitų tarifų ir statistikos nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Prie Reglamento (EEB) Nr. 2658/87 pridėta Kombinuotoji nomenklatūra šiuo dokumentu yra iš dalies pakeičiama taip, kaip nurodyta šio dokumento priede.
2 straipsnis
Šis reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse
Priimta Briuselyje, 1987 m. gruodžio 22 d.